Fake News

**Fake News** (aa *[[Fake]]-News* odda *Fakenews*;) werren falsche unn monipuladive Nochrischde b'zaischnd., wu iwwawieschend im Indanedd unn do bsondas inde sozijale Nedzwerge unn onnare sozijale Medije vabraided werren. De Dude, wude B'griff 2017 in die 27.&nbsp;Ausgawb uffg'numme hodd, definierdn als „umgongsschbrochlisch fa inde Medije unn im Indanedd, bsondas inde sozijale Medije in monobulativa Absischd vabraidede Falschmeldunge“. De B'griff *Fake News* wird imma mehr a im Zommehong midd Probagonda unnem Informazionsgriesch b'nudzd.

## B'griff
De B'griff *Fake News* isch vawond midde B'griffe *[[Hoax]]* (uff daidsch: Scherz) odda *[[Scam]]* (uff daidsch: B'druch). Die Sischahaidsabdailung vun Facebook hodd im Abril 2017 ä Dogumend vaeffendlischd, wu zu *Fake News* vier vaschiedene Forme vun Missbrauch unnaschaide dud.
* *Information (or Influence) Operations*: Agdividede vun Regierunge odda nedd-schaadlische Organisazjone middm Ziel, in- odda ausländische bolidische Schdimmunge zu leng'ge.
* *False News*: Nochrischde, wu vorgewwen, rischdisch zu soi, awwa absischdlisch falsche Informazjone vabraiden, um Emotzjone zu wegge, Uffmergsomkaid zu krische oddaa efach zu daische.
* *False Amplifiers*: koordinierde Agdividede vun ge- unn vafelschde Onlinekonde, sogenonde (Fake Accounts), midde Absisch, bolidische Schdimmunge zu schiere, vascdhderge unn uff die Schbitz zu bring'ge.

* *Desinformation*: Flasche odda monibulierde Informazjone, wu absischdlisch vabraid werren. Des kennen flasch Nochrischde soi, awwa a subdile Vafahre soi, wie Obarazjone unna falscha Flag, s'Oischlaise vun falsche Zidaad odda a efach Erzehlung fas uuwissende Volg odda odda absischdlische Vaschdergung vun irrefiehrende Informadzjone.

Schdaddem B'griff *Fake News* werd a *Junk News* b'nudzd.

## Gschischd

Nochde Herausgewwa vum Webster’s Dictionary gehd die B'zaischnung vunde *Fake News* mindeschdens uffs Johr 1890 zuriff. Uffde Websaid vum Valach werd als Baischbiel do'd'vor die Schlachzail „Secretary Brunnell Declares Fake News About His People is Being Telegraphed Over the Country“ g'nond.

## Sozjale Medje
Ende Abril 2017 hodd *Facebook Inc.* (Haid: Meta Platforms) feschdgschdelld, dass ihr Plattform fa g'zielde Desinformationskomponje b'nudzd werd, z. B. im Bräsidendschafdswahlkombf 2015/2016 inde USA odda im Wahlkombf in Fronggraisch 2017.

Die Firma Trend Micro hodd ä Schdudje vaeffendlischd, wonochma solsche Komponje bschdelle konn, um die effendlisch Mähnung zu b'oiflusse und leng'ge odda a efach s'Vadrauwe inde Schdaad zu zaschdere. Englischschbrochrische, chinesische odda russische Obieda valongen bis zu 400.000&nbsp;US-Dollar umä Wahl zu b'oiflusse, die Browokazion vun Broteschde bis zu 200.000 unn die Vauuglimpfung vuna Journalischdin bis zu 50.000&nbsp;US-Dollar.

Die russisch Brobagonda hodd des Ziel des Vadrauwe vunde Birscha in die Sischahaid vun ihrm Lond zu erschiddare unn domid die Demogradie zu schwesche“. Nochde Neue Zürcher Zeitung (NZZ) broduzieren russische Trolle nemme soehr Fake-News, sondan vabraiden reschds- odda lingsexdremischdische Inhalde meschlischsd braid, midde Absischd, die Gsellschafd zu schbalde unn zu polarisiere.“ Die Vabraidung vunde Desinformazion komma a uffs zunemmende Broblem vunde Reschdferdischung in Demogradije zuriggfiehre. Ä schwindendes Vadrauwe vunde Birscha inde Schdaad unnagrewd die Glabwirdischkaid vun offizjelle Informazjone inde Nochrischde unn bringd die Laid zu aldanadive Gwelle, wu aldanadive Fagde vabraiden.

Inna Unnasuchung zude Wahle in Italije 2018 hoddma gfunne, dass Fake News vor allem die Laid erraischd, wu schun in ihra Bubble drin sinn unma die Wahlerfolsceh vun Populischde so nedd ergläre konn. Ähnlisch siehd des ä Unnasuchung, wu sisch des historisch oguggd, wonochma Fake News nedd alsn Kombf zwische Faggde unn Falschhaid zu seje isch, sondan dasses do um onnare Motiv gehd.

### Social Bots
Fake-News werren imma mehr midd Hilf vun sog'nonde BOTs inde sozjale Nedzwerge vabraided.  Baischbiel fa son Oifluss vun Bots sinn baide Brodeschdbeweschunginde Ukraine 2013/2014, de Valauf vunde Brexit-Abschdimmung in Großbritannien 2016 odda a de Valauf vunde Bräsidendschafdswahlkombf 2016 inde USA. Do sinn donn 20% vunde Tweets uff Twitter dursch Bots erschdelld worre unn währendde Brodeschd inde Ukraine sinn teglisch im Schnidd ca. 60.000&nbsp;Tweets von 15.000&nbsp;Bots vabraided worre.

## Gsedz
Inde EU gibds de Digital Services Act (DSA), wus Vabraide vun Desinformatione vabied unn die Birscha vunde Europäische Schdaade vor Desinformaijone schidze soll.

## Iwwabriefe
Said oinischa Zaid hodds „Bias-Checker“ (uff Voroing'nummehaide briefe) unn „Fact-Chekcer“ (Fagde unn B'haubdunge briefe), middene ma gugge odda iwwabriefe konn wieviel G'wischd z. B. ä bolidische Sischd s'innem Adigl hod.

## Gugschd a uff
* Aldanadive Fagde
* Spin
* Gudglaibischkaid

## Websaide

* blog.trendmicro.de: ''Wie Cyber-Propaganda 2016 die Politik beeinflusst hat''
* deutschlandfunk.de, *[[DLF24]], Nachrichten vertieft, Über Fake News*
# Teil: ''Ein Gespenst geht um, nicht nur in Europa'' (1. März 2017)
# Teil: ''Was sind eigentlich "Fake News"?'' (3. März 2017)
# Teil: ''Haben Internet und soziale Medien "Fake News" groß gemacht?"'' (6. März 2017)
# Teil: ''Hat Donald Trump denn wirklich immer Unrecht?'' (14. März 2017)
* Tutorial ''Fake News erkennen''. faktenfinder.tagesschau.de
** ''Medien, Politik und Propaganda''
* ''„We provide well-documented information about corporate public relations (PR) campaigns, including corporate front groups, people who "front" corporate campaigns, and PR operations.“'' sourcewatch.org (uff daidsch: „Wir gewwen gud dogumendierde Informazjone iwwa PR-Kampogne (PR, Corporate Public Relations) oischließlisch de Frontgrubbe vun Unnanehme und Persone, wu Unnanehmenskampognje vorodraiwen sowie iww PR-Akzijone“)
* ''Lügen, hetzen, denunzieren – Wer steckt hinter Fake News?'' Video über drei Fake News-Beispiele, SPIEGEL TV, 12 min.
* Nina Ort, Patrick Thor, Anna-Maria Babin: ''»Nobody Knows Exactly What’s Going On«. Drei Thesen und eine Schlussfolgerung zum Phänomen des ›Postfaktischen‹''. (PDF; 484&nbsp;kB) In: *Muenchner Semiotik.* Zeitschrift des Forschungskolloquiums an der LMU, Ausgabe 2017.

## Vawais